|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | Сакавік 2015 г.Кудла Таццяна Іванаўна, 1939-2017 гг., в. Масявічы Лідскага раёна, праваслаўнаяГовар Ларыса Віктараўна, 1930-2018 гг., в. Масявічы Лідскага раёна, праваслаўная Кумпяк Вольга Іванаўна, 1910-1995 гг., в. Жомайдзі Лідскага раёна, праваслаўная Снежань 2023 г.Козел Марыя Мікалаеўна, 1938 г.н., в.Ганцавічы Лідскага раёна, праваслаўная.Шабоцька Марыя Фёдараўна, 1938 г.н., в Ганцавічы Лідскага раёна, праваслаўная. |
| Назва абрада (свята, звычая) | **Завіванне бярозкі** |
| Агульныя звесткі (дата і месца правядзення, прымеркаванасць да катал. ці правасл. календара) | Абрад звязаны з праваслаўным святам Сёмухай, якое адзначаецца на 50-ы дзень пасля Вялікадня. У мінулым свята доўжылася тры-чатыры дні, у сучасны перыяд гэты тэрмін скарочаны да аднаго-двух дзён. Па значнасці і ўрачыстасці Сёмуха ў свядомасці носьбітаў традыцый прыраўноўваецца да Вялікадня: “*Сёмуха ў нас называлася Зялёныя свёнткі. Празнавалі як Веліканоц, чатыры дні святкавалі”* (Адэля Пацэлька, 1927 г.н., катал., в. Паперня, Лідскі раён, **па матэрыялах выдання “Традыцыйная мастацкая культура беларусаў” (3 том).** |
| Стан бытавання:а) захаваны ў памяці носьбіта;б) жывая традыцыя; | Захаваны ў памяці носьбітаў |
| Паслядоўнае апісанне абрада (свята, звычая) і яго этапаў (калі ёсць) | Перад Сёмухай гаспадары ўпрыгожваюць хаты, у тым ліку покуць, галінкамі бярозы, майструюць з яе браму на ўваходзе ў двор, ставяць бярозкі ля ганка. Гэтыя галінкі захоўваюцца да Купалля, на якім спальваюць на кастрышчы. Лічылася, што такім чынам будзе ачышчаны дом ад усяго благога. Па ўспамінах Кумпяк Вольгі Іванаўны: “… *у кожным двары была ўсякая жывёла, па-гэтаму, перад уваходам на двор, каля брамы, закопваліся фарбаваныя яйкі, лічыцца, што, калі каровы будуць вяртацца з поля, гаспадар адкопвае яйка і глядзіць: калі яйко было цэлае, то скаціна будзе здаровая, а калі пляскатае, то хваробы не абыдуць бокам…”.*Маладыя дзяўчаты ідуць праз вёску на луг з песняй **“Пойдзем, дзевачкі”**. На лузе спачатку плятуць вяночкі з розных кветак і траў, а потым з імі накіроўваюцца да лесу, дзе будуць варажыць на вяночах. Адбываецца варажба так: дзяўчаты загадваюць жаданні, кідаюць вяночкі на бярозкі і глядзяць, калі вяночак павісне на галінцы – жаданне збудзецца, калі не – не збудзецца. Пасля варажбы адбываецца абрад кумлення, на якім прысутнічаюць толькі незамужнія дзяўчаты. Кожная пара праходзіць праз бярозавую браму – звязаныя ці сплеценыя верхавіны маладых бярозак. Дзяўчаты просяць прабачэння адна ў адной за крыўды, абдымаюцца, цалуюцца і абменьваюцца падарункамі – каралямі, пярсцёнкамі і вяночкамі.  |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | **Вяночкі** плялі з кветак і траў для варажбы. Плялі вяночкі і каровам, адзявалі на рогі і выганялі з імі ў поле (“уквечвалі”, “заквечвалі” кароў). Калі карова вярталася з вяночкам дадому, гаспадар каровы павінен быў даць “барыш” (сыр, масла, яйкі, пірагі, мука) пастуху.**Бярозкі** – сімвал жыцця, здароўя, хараства, прыгажосці. Казалі, што маленькіх дзяўчат насілі да бярозы для здароўя, а хлопчыкаў – да дуба. |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* - складаючых касцюма;
* - галаўнога ўбора (назва, спосаб завязвання);
* - упрыгожванняў;
* - абутку;
* - фотаздымкі прыкладваюцца (калі ёсць).
 | Святочнае вясковае дзявочае адзенне: сукенкі з крымплена яркіх колераў, у кветкі.  |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | **Пойдзем, дзевачкі**Пойдзем, дзевачкі,Ва лугі, лужочкіЗавіваць вяночкі.Мы заўём вяночкіНа годы добрыя, На жыта густое, На ячмень каласісты, На авёс расісты,На грэчку чорную,На капусту белую.  |